Bukajo Saka

**Bukajo Ajojinka Temidajo Saka** (; dzimis ) ir angļu futbolists, spēlē pussarga pozīcijā, Anglijas futbola izlases dalībnieks. Kopš 2018. gada Saka pārstāv Anglijas Premjerlīgas komandu Arsenal FC. Viņš tiek uzskatīts par vienu no labākajiem jaunajiem malējiem spēlētājiem pasaulē.

Saka kopā ar "Arsenal" ir izcīnījis FA kausu un divus FA Community Shield, pakāpeniski kļūstot par vienu no "Arsenal" ietekmīgākajiem spēlētājiem. Pēc 2020.—2021. gada sezonas un 2021.—2022. gada sezonas viņš tika atzīts par "Arsenal" sezonas labāko spēlētāju.

Saka pārstāvēja Angliju dažādos jaunatnes līmeņos, pirms 2020. gada oktobrī debitēja pieaugušo komandas rindās. Viņš bija daļa no Anglijas izlases UEFA Euro 2020, ko Anglija pabeidza kā vicečempioni, un 2022. gada FIFA Pasaules kausā.

## Agrīnā dzīve
Bukajo Ajojinka Temidajo Saka dzimis 2001. gada 5. septembrī Īlingā, Lielajā Londonā, Jorubu nigēriešu vecākiem, Adenikei un Jomi Sakam, un ir jaunākais no diviem bērniem. Viņa vecāki emigrēja uz Londonu no Nigērijas kā ekonomiskie migranti.

## Klubu karjera

### Agrīnā karjera
Iepriekš spēlējot Watford jauniešu komandās, Saka pievienojās "Arsenal" akadēmijai septiņu gadu vecumā.

2020. gada intervijā "Arsenal U16" treneris Trevors Bamsteds norādīja: "Bukajo vienmēr izcēlās jaunākajās komandās. Viņš bija fantastisks lēmumu pieņēmējs. Viņš zināja, kad pārspēt cilvēkus un kad dot piespēli, kā arī viņam bija izcilas fiziskās īpašības un patiešām labs raksturs un personība." Kad viņam apritēja 17 gadi, "Arsenal" viņam piešķīra profesionālu līgumu, un viņš tika paaugstināts U23 vecuma grupu.

2018. gada 29. novembrī Saka debitēja "Arsenal" komandas pamatsastāvā, UEFA Eiropas līgas spēlē pret Vorskla Poltava, 68. minūtē nomainot Āronu Remziju. 13. decembrī Saka aizvadīja savu pirmo pilno debiju "Arsenal" sastāvā, savās mājās, Eiropas līgas spēlē pret Qarabağ. 2019. gada 1. janvārī Saka debitēja Premjerlīgā, uzvarot Fulham ar 4:1, 83. minūtē nomainot Aleksu Ivobi. Viņš kļuva par pirmo 2001. gadā dzimušo spēlētāju, kurš piedalījies Premjerlīgas mačā. Viņš palika uz rezervistu soliņa 2019. gada UEFA Eiropas līgas finālā, ar 4:1 zaudējot "Chelsea", 29. maijā, saņemot vicečempiona medaļu.

### 2019—2020: Izrāviens un uzvara FA kausā
Saka savus pirmos vārtus guva 19. septembrī, izbraukumā, ar lielisku sitienu no tālas distances, pret Vācijas komandu Frankfurtes "Eintracht", Eiropas līgā. Maču viņš pabeidza ar divām rezultatīvām piespēlēm, izcīnot uzvaru ar 3:0. Saka tika atalgots par saviem pūliņiem Vācijā, ar pirmo startu Premjerlīgā, mājās ar 3:2 uzvarot Aston Villa. Pēc tam viņš atdeva rezultatīvu piespēli Pjēram Emerikam Obamejangam, panākot izlīdzinājumu, "Arsenal" nospēlējot neizšķirti, 1:1, Old Trafford laukumā pret Manchester United.

Pēc Seada Kolašinaca un Kīrana Tīrnija savainojumiem, Saka sāka nostiprināties kā regulārais spēlētājs "Arsenal" pirmajā komandā kā kreisās malas aizsargs. 2020. gada 27. janvārī viņš guva ievadvārtus "Arsenal" FA kausa ceturtās kārtas uzvarā, ar 2:1, pret AFC Bournemouth, kā arī asistēja otro vārtu guvumā, kurus guva Edijs Nketiā. Vārtu guvumu BBC Sport vēlāk atzina par kārtas labākajiem vārtiem. Pēc divu nedēļu starpsezonas pārtraukuma, Saka atzīmēja savu atgriešanos laukumā mājās, pret Ņūkāslas "United", ar rezultatīvu piespēli, Nikolā Pepē vārtu guvumā. Pēc tam viņš atdeva rezultatīvu piespēli Aleksandram Lakazetam, devīto sezonā, viesos ar 1:0 uzvarot Olympiacos, Eiropas līgā. Pēc tam viņš sezonā panāca divciparu skaitli rezultatīvo piespēļu ziņā, kad savā laukumā aizraujošajā spēlē uzvarēja Everton, ar 3:2.

2020. gada 1. jūlijā Saka parakstīja jaunu ilgtermiņa līgumu ar "Arsenal". Galvenais treneris Mikels Arteta uzslavēja Saku un sacīja: "Es domāju, ka viņš pārstāv visas vērtības, ko šis futbola klubs pārstāv. Viņš ir ticis cauri akadēmijai un izpelnījies cieņu ar smagu darbu un atbildību, un jūs varat redzēt viņa progresu kā spēlētājam un arī kā cilvēkam." 2020. gada 4. jūlijā viņš guva savus pirmos Premjerlīgas vārtus kluba labā pret Vulverhemptonas "Wanderers", uzvarot ar 2:0. Viņš palika uz rezervistu soliņa, kad "Arsenal" ar 2:1 pārspēja Chelsea, izcīnot 14. FA kausu. Viņš ieņēma trešo vietu balsojumā par "Arsenal" sezonas labākā spēlētāja balvu, 2019.—2020. gada sezonā.

### 2020—2021: "Arsenal" sezonas labākais spēlētājs
2020. gada 29. augustā Saka bija sākumsastāvā un atdeva rezultatīvu piespēli Pjēram Emerikam Obamejangam, 2020. gada FA Community Shield, kurā 2019.—2020. gada FA kausa ieguvēji "Arsenal" izcīnīja uzvaru ar 5:4, soda sitienu sērijā, pār 2019.—2020. gada Premjerlīgas uzvarētājiem Liverpool, kad mačs pēc 90 minūtēm noslēdzās ar 1:1. Saka savu vārtu "kontu" 2020.—2021. gada sezonā atklāja 4. oktobrī, Emirates stadionā ar 2:1 uzvarot Sheffield United.

2020. gada 26. decembrī Saka guva vārtus savā 40. Premjerlīgas spēlē "Arsenal" sastāvā, mājās ar 3:1 uzvarot "Chelsea". Pateicoties viņa sniegumam 2020. gada decembrī, viņš vēlāk tika atzīts par "Arsenal" mēneša labāko spēlētāju. 2021. gada janvārī viņš atkal tika atzīts par mēneša labāko spēlētāju, kad viņš sešās spēlēs visos turnīros guva trīs vārtus un atdeva vienu rezultatīvu piespēli, savukārt viņa gūtie vārti pret West Bromwich Albion tika atzīti par "Arsenal" otru labāko mēneša vārtu guvumu. Saka trešo reizi februārī tika atzīts par mēneša labāko spēlētāju, pēc vieniem gūtajiem vārtiem un divām rezultatīvām piespēlēm.

2021. gada 6. martā Saka 50. reizi spēlēja Premjerlīgā "Arsenal" sastāvā, izbraukumā spēlējot neizšķirti, 1:1, pret Burnley; viņš ir otrs jaunākais spēlētājs kluba vēsturē, kurš sasniedzis šo rādītāju. 15. aprīlī Saka guva vārtus un palīdzēja "Arsenal" Eiropas līgas ceturtdaļfinālā ar 4:0 uzvarēt Prāgas "Slavia". Pēc lieliskā snieguma viņš tika nosaukts par Eiropas līgas nedēļas labāko spēlētāju. Viņš sezonu pabeidza ar septiņiem vārtiem un septiņām rezultatīvām piespēlēm, 46 spēlēs, visos turnīros, tiekot atzītam par "Arsenal" sezonas labāko spēlētāju, ierindojoties trešajā vietā iepriekšējā kampaņā. Viņš tika nosaukts arī Anglijas futbola sezonas labākā jaunā spēlētāja kandidātu sarakstā, kuru galu galā ieguva Mančestras "City" futbolists Fils Fodens.

### 2021—2022: Kluba rezultatīvākais vārtu guvējs, "Arsenal" sezonas labākais spelētājs otro reizi
Saka guva savus pirmos vārtus jaunajā kampaņā, augusta beigās, EFL kausa izcīņas otrās kārtas uzvarā, ar 6:0 izbraukumā, pret "West Bromwich Albion", The Hawthorns laukumā. Viņš guva savus pirmos vārtus Premjerlīgas sezonā septembrī, pret Tottenham Hotspur, "Emirates stadionā", atdodot arī rezultatīvu piespēli Emila Smita-Rova vārtu guvumā, uzvarot ar 3:1. 30. oktobrī Saka aizvadīja savu 100. spēli "Arsenal" rindās, atzīmējot šo notikumu ar rezultatīvu piespēli, viesos ar 2:0 uzvarot Leicester City. 26. decembrī Saka pirmoreiz guva divus vārtus, kad "Arsenal" Carrow Road laukumā ar 5:0 pārspēja Norwich City. Tādējādi, Saka kļuva par otro jaunāko spēlētāju, aiz Nikolā Anelkas, kurš guvis 10 Premjerlīgas vārtus "Arsenal" labā.

"Arsenal" Premjerlīgā ieņēma piekto vietu, nespējot kvalificēties UEFA Čempionu līgai nākamajā sezonā. Sezonas pabeidzot kā kluba rezultatīvākais spēlētājs, viņš tika nominēts Premjerlīgas sezonas labākā spēlētāja, Premjerlīgas sezonas jaunā labākā spēlētāja un Anglijas futbola gada jaunā spēlētāja nominācijām. Saka otro sezonu pēc kārtas tika atzīts par "Arsenal" sezonas labāko spēlētāju, kļūstot par pirmo cilvēku, kurš saglabājis šo balvu, kopš Tjerī Anrī, 2003. un vēlreiz 2004. gadā.

### 2022—2023
Saka spēlēja galveno lomu "Arsenal" 2022.—2023. gada sezonā, gūstot svarīgus vārtus un veicot rezultatīvas piespēles, par cik "Arsenal" mērķis bija izcīnīt savu pirmo Premjerlīgas titulu, kopš 2003.—2004. gada. 2022. gada 20. augustā viņš aizvadīja savu 100. Premjerlīgas spēli, uzvarot "Bournemouth", ar 3:0, kļūstot par otru jaunāko "Arsenal" spēlētāju, kurš sasniedzis šo rādītāju. Viņš guva pirmos vārtus sezonā, 4. septembrī, izbraukumā ar 3:1 zaudējot Mančestras "United". Oktobrī Saka pirmo reizi karjerā guva vārtus trīs mačos pēc kārtas, 9. oktobrī gūstot divus vārtus pret Liverpool, bet, attiecīgi, 13. oktobrī un 16. oktobrī guva vārtus pret Bodø/Glimt, Eiropas līgā un Līdsas "United", Premjerlīgā.

26. decembrī Saka guva izlīdzinājuma vārtus, "Arsenal" pirmajā mačā, kopš Pasaules kausa beigām, ar 3:1 uzvarot West Ham. 2023. gada 15. janvārī Saka sniedza rezultatīvu piespēli Martina Odegārda vārtu guvumā, pret Tottenham Hotspur, kad "Arsenal" izcīnīja pirmo uzvaru izbraukumā līgā pret sāncenšiem, kopš 2014. gada. Nedēļu vēlāk, 22. janvārī, Saka guva vārtus pēc tālsitiena, savā laukumā ar 3:2 uzvarot "Manchester United". Vēlāk šie vārti tika atzīti par "Arsenal" mēneša labāko vārtu guvumu 2023. gada janvārī.

13. martā Saka, 2023. gada Londonas futbola balvu pasniegšanas ceremonijā, saņēma Gada labākā spēlētāja balvu vīriešiem. Pateicoties viņa sniegumam visu mēnesi, Sakam tika piešķirta Premjerlīgas mēneša labākā spēlētāja balva par 2023. gada martu. 23. maijā Saka parakstīja jaunu ilgtermiņa līgumu ar "Arsenal", kas viņu saista līdz 2027. gadam. Sezonas beigās viņš tika nominēts Premjerlīgas sezonas labākā spēlētāja, Premjerlīgas sezonas jaunā labākā spēlētāja un Anglijas futbola gada futbolista balvām. Saka tika atzīts par Anglijas futbola gada jauno labāko spēlētāju 2022.—2023. gada sezonā.

### 2023—pašlaik
[thumb|212x212px|Saka iesildās [Arsenal FC|Arsenal komandā, 2023. gadā]]
2023. gada 12. augustā Sakas gūtie vārti palīdzēja "Arsenal" pirmajā 2023.—2024. gada Premjerlīgas sezonas mačā ar 2:1 uzvarēt Notingemas "Forest". 26. augustā Saka aizvadīja 83. spēli pēc kārtas Premjerlīgā, "Arsenal" sastāvā, pret "Fulham", uzstādot kluba rekordu. 20. septembrī viņš guva savus pirmos Čempionu līgas vārtus un atdeva rezultatīvu piespēli, debijas reizē ar 4:0 pārspējot PSV. 2023. gada 28. oktobrī Saka pirmo reizi kļuva par "Arsenal" kapteini, mājās ar 5:0 uzvarot Sheffield United. Viņš aizvadīja 200. spēli klubā 5. decembrī, Kenilworth Road laukumā ar 4:3 uzvarot Luton Town, kļūstot par ceturto jaunāko "Arsenal" spēlētāju, kurš sasniedzis šo rādītāju.

## Starptautiskā karjera

### Jauniešu karjera
Saka debitēja Anglijas U-16 izlasē 2016. gada 24. augustā, nākot uz maiņu, draudzības spēlē izbraukumā, ar 3:1 uzvarot Rumāniju. Viņš pirmo reizi sāka spēli starta sastāvā divas dienas vēlāk, citā draudzības spēlē, ar 2:1 zaudējot tam pašam pretiniekam, kurā viņš guva vārtus. Savu U-16 karjeru viņš pabeidza ar sešām spēlēm un vieniem vārtiem, no 2016. līdz 2017. gadam.

Pirmo reizi Anglijas U-17 izlasē viņš debitēja 2017. gada 18. augustā, izlases atklāšanas spēlē, mājās ar 3:2 uzvarot Turciju, kurā viņš guva vārtus. Saka tika iekļauts komandā 2018. gada UEFA Eiropas U-17 čempionātam Anglijā un piedalījās visās piecās komandas spēlēs šajā turnīrā. Viņš no 2017. līdz 2018. gadam aizvadīja deviņas spēles U-17 izlasē, gūstot vienus vārtus.

Saka debitēja Anglijas U-18 izlasē 2018. gada 5. septembrī, 2018. gada Limožas turnīrā Francijā, ar 3:0 pārspējot Nīderlandi. Viņš guva uzvaras vārtus pēc 11 metru soda sitiena, Anglijas izlases uzvarā 9. septembrī, ar 2:1 pār Franciju, kā rezultātā Anglija uzvarēja turnīrā. Anglija šajā turnīrā izcīnīja trīs uzvaras, Sakam piedaloties katrā mačā. Savu U-18 karjeru viņš pabeidza ar vieniem vārtiem piecās spēlēs, kuras visas tika aizvadītas 2018. gadā.

2018. gada 14. novembrī Saka guva vārtus Anglijas U-19 izlasē, uzvarot Moldovu ar 4:0, 2019. gada UEFA Eiropas U-19 čempionāta pirmās kārtas kvalifikācijas spēlē Turcijā, kurā viņš nāca uz maiņu spēles 82. minūtē. Savu pirmo spēli starta sastāvā šajā līmenī viņš aizvadīja 2019. gada 20. martā, 2019. gada Eiropas U-19 čempionāta elites kvalifikācijas kārtas spēlē, mājās ar 4:1 uzvarot Čehiju. Saka mačā divreiz guva vārtus — 11. un 56. minūtē. No 2018. līdz 2019. gadam viņš aizvadīja 10 spēles U-19 izlasē, gūstot četrus vārtus.

### Pieaugušo karjera
2020. gada 4. septembrī Saka aizvadīja vienīgo spēli Anglijas U-21 izlasē, 2021. gada UEFA Eiropas U-21 čempionāta kvalifikācijā, ar 6:0 izbraukumā uzvarot Kosovu. 1. oktobrī Saka pirmo reizi tika izsaukts uz Anglijas pieaugušo izlasi, un debitēja kā viens no starta sastāva spēlētājiem, uzvarā pār Velsu, ar 3:0. Četras reizes spēlējot Anglijas izlasē, Saka tagad ir saistīts ar Angliju starptautiskā līmenī un vairs nevar pārstāvēt Nigēriju.

Saka tika iekļauts 2020. gada Eiropas čempionāta 26 spēlētāju izlasē. 2. jūnijā, draudzības spēlē pret Austriju, Saka guva savus pirmos vārtus pieaugušo izlasē, vienīgos, uzvarā ar 1:0. Viņš startēja Anglijas izlases trešajā Euro 2020 grupu turnīra spēlē, 22. jūnijā, pret Čehiju, un tika atzīts par mača labāko spēlētāju. 11. jūlijā, turnīra finālā, pret Itāliju, Saka nāca uz maiņu Kīrana Tripjēra vietā. Pēc papildlaika Saka tika izvēlēts, lai izpildītu komandas piekto soda sitienu, sekojošajā soda sitienu sērijā, kas bija viņa pirmais soda sitiens pieaugušo līmenī. Sakas centienus atvairīja vārtsargs Džanluidži Donnarumma, un rezultātā Itālija uzvarēja soda sitienu sērijā un turnīrā. Pēc soda sitiena netrāpīšanas, Saka tiešsaistē saskārās ar rasistisku vardarbību. 15. jūlijā Saka sacīja, ka viņš "uzreiz zināja, kādu naidu" viņš saņems pēc tam, kad viņa soda sitiens tika atvairīts, piebilstot: "...un tā ir skumja realitāte, ka jūsu spēcīgās platformas nedara pietiekami daudz, lai apturētu šīs ziņas".

2022. gada 23. septembrī Saka tika atzīts par Anglijas vīriešu gada labāko spēlētāju 2021.—2022. gada sezonā, apsteidzot Deklanu Raisu un Hariju Keinu, kļūstot par pirmo "Arsenal" spēlētāju, kurš ieguvis šo godu. Saka tika iekļauts Anglijas izlases 26 spēlētāju komandā, 2022. gada FIFA Pasaules kausa izcīņai Katarā. Anglijas izlases turnīra atklāšanas mačā viņš divreiz guva vārtus, uzvarot Irānu, ar 6:2 un vienreiz Anglijas izlases astotdaļfināla spēlē, ar 3:0 uzvarot Senegālu. 10. decembrī Saka sāka spēli starta sastāvā Anglijas ceturtdaļfināla zaudējumā ar 2:1, pret Franciju, un "BBC Sport" un *[[L'Équipe]]* viņu nosauca par savas komandas spēles labāko spēlētāju. 2023. gada 19. jūnijā viņš guva savu pirmo *[[hat-trick]]* karjerā, savā laukumā ar 7:0 uzvarot Ziemeļmaķedoniju, Euro 2024 kvalifikācijā.

2023. gada 5. septembrī Saka otro sezonu pēc kārtas tika nosaukts par Anglijas vīriešu gada labāko spēlētāju, 2022.—2023. gada sezonā desmit izlases spēlēs gūstot septiņus vārtus.

## Personīgā dzīve
Sakas mīļākais futbolists ir Tjerī Anrī, un viņš min Aleksisu Sančesu, no kura ietekmējies, sakot, ka viņš pat mēģināja kopēt Sančesa bučus, kad viņš bija akadēmijas spēlētājs. No iepriekšējiem komandas biedriem Saka sacīja, ka Davids Luiss viņam palīdzēja visvairāk karjerā, sakot, ka "viņš izgāja no savas komforta zonas", lai palīdzētu daudziem "Arsenal" jauniešiem "laukumā un ārpus tā".

Saka ir Kristietis un teicis, ka katru vakaru lasa Bībeli.

## Karjeras statistika

### Klubos

### Izlasē

:*Rezultāts parādīts, skatoties no Anglijas izlases pozīcijām; vārtu kolonna ataino rezultātu pēc katriem Sakas gūtajiem vārtiem*

## Sasniegumi
**Arsenal**

* FA kauss: 2019—20
* FA Community Shield: 2020, 2023
* UEFA Eiropas līgas finālists: 2018—19
**Anglija**

* UEFA Eiropas čempionāta finālists: 2020

**Individuālie**

* Anglijas vīriešu gada labākais spēlētājs: 2021—22, 2022—23
* Premjerlīgas mēneša spēlētājs: 2023. gada marts
* "Arsenal" sezonas spēlētājs: 2020—21, 2021—22

## Atsauces

## Ārējās saites